钦定古今图书集成/历象汇编/历法典/第058卷 > 图
## 钦定古今图书集成/历象汇编/历法典/第058卷 > 图

第四论月光

太阳为万光之原本，其体至实。

光大小，因体虚实。如炼铁之光，大于炼炭之光，铁体实于炭也。

其质极纯，

“《质》不纯” 者，光亦不纯，则不能大。

其体为“《全球》曲面。”

凡发光者，不论曲面直面，必须顺平。若凹凸之面，不能发大光，稍有偏欹，光则相夺，亦不能大。

故在《大圜》中为“大光”之独体，月及经纬诸星之光，皆
从禀受焉。〈片借日光古诏则然〉何以明之？如月食甚时，地球隔
太阳之光，露光极微，目所难见，一也；日食甚时，月在
日与人目之间，月之下魄不受日光，人目见之则为
黑色，二也。

问：“月既无光，乃两食甚时亦有淡光，此为何故？”曰：“体
实无光，而能受光，而能发光。两食之时，不受日光，而
经纬诸星亦能映照，相受相发，因生微光矣。”

月光有二：一为对日而发光，名曰“正光”；一为日光不
至，而从所受之处相映发为微光，名曰“次光。”

问：“月近日人见光小，远日人见光大。何故？”曰：“月合朔
时，外大半受光。”

“日体大，月体小” ，则日必照月之大半。

人自下土止，视其内小半则无光，既而生明，所见渐
大，至一象限则已见其受光之大半，故渐远渐大也。
何谓日照月之大半？如图甲为日，乙为月，戊丁己丙
两光线，切月体，从丙从丁向乙，作两垂线，成戊丁乙
己丙乙两直角，则丁乙乙丙两线不成一直线，何者？